b'\n_START_ARTICLE_\nTyypin 95 kevyt panssarivaunu Ha-g\xc5\x8d\n_START_PARAGRAPH_\nTyypin 95 kevyt panssarivaunu Ha-g\xc5\x8d (jap. \xe4\xb9\x9d\xe4\xba\x94\xe5\xbc\x8f\xe8\xbb\xbd\xe6\x88\xa6\xe8\xbb\x8a \xe3\x83\x8f\xe5\x8f\xb7, Ky\xc5\xabgo-shiki keisensha Ha-g\xc5\x8d) on japanilainen kevyt panssarivaunu. Sit\xc3\xa4 k\xc3\xa4ytti Keisarillisen Japanin armeija. Vaunutyyppi tunnettiin my\xc3\xb6s nimill\xc3\xa4 Ke-g\xc5\x8d sek\xc3\xa4 Ky\xc5\xab-g\xc5\x8d. Tyypin suunnittelu tapahtui 1930-luvulla. Tuotanto p\xc3\xa4\xc3\xa4ttyi 1943, jolloin noin 2\xc2\xa0300 vaunuyksik\xc3\xb6\xc3\xa4 oltiin ehditty valmistaa eri versioina. Saman konstruktion pohjalta kehiteltiin Erikois-2-tyypin moottorijahti Ka-Mi, mutta sen tuotanto ja k\xc3\xa4ytt\xc3\xb6 j\xc3\xa4iv\xc3\xa4t suhteellisen v\xc3\xa4h\xc3\xa4iseksi._NEWLINE_Vaunun p\xc3\xa4\xc3\xa4ase oli 37 mm:n tykki. Vaunutyyppi saavutti alkuun menestyst\xc3\xa4, mutta l\xc3\xa4hinn\xc3\xa4 heikommin aseistautunutta vastapuolta vastaan, kuten Mant\xc5\xa1uriassa. Vaunu osoittautui my\xc3\xb6hemmin jokseenkin tehottomaksi esimerkiksi amerikkalaisten M4 Sherman-vaunuja vastaan taistellessa. Dieselmoottori teho oli 120 hevosvoimaa, ja vaunun toimintamatka oli 250 km. Sen suurin maantienopeus oli 45 km/t. Apuaseina vaunussa olivat kaksi kappaletta 7,7 mm:n konekiv\xc3\xa4\xc3\xa4rej\xc3\xa4.'